མགོན་པོ་ཚེ་དཔག་མེད་ལ་བརྟེན་པའི་ཚེ་སྒྲུབ་བྱ་ཚུལ་འཆི་མེད་བདུད་རྩིའི་ཆུ་རྒྱུན་བཞུགས།
༄༅། །བཅོམ་ལྡན་འདས་མགོན་པོ་ཚེ་དཔག་མེད་ལ་
བརྟེན་པའི་ཚེ་སྒྲུབ་བྱ་ཚུལ་འཆི་མེད་
བདུད་རྩིའི་ཆུ་རྒྱུན་ཞེས་བྱ་བ་
བཞུགས་སོ། །
ན་མོ་གུ་རུ། ལྷུན་སྡུག་བྱུ་རུའི་རྡུལ་བརྩེགས་རི་དབང་ལ། །
འབུམ་ཕྲག་རྟ་བདུན་འོད་ཀྱིས་འཁྱུད་པ་བཞིན། །
ལྟ་བས་མི་ངོམས་བཅོམ་ལྡན་སྣང་མཐའ་ཡས། །
འཆི་མེད་རིག་འཛིན་ཚེ་ཡི་དཔལ་སྦྱིན་མཛོད། །
འདིར་བཅོམ་ལྡན་འདས་ཚེ་དཔག་མེད་ལ་བརྟེན་ནས་རང་གཞན་གྱི་དོན་བསྒྲུབ་པར་འདོད་པས་
ཐོག་མར་སྐྱབས་འགྲོ་སེམས་བསྐྱེད། ཚད་མེད་བཞི་བསྒོམས་པ་སྔོན་དུ་བཏང་ནས། དངོས་གཞི་ནི། སྭ་བྷཱ་
ཝས་སྟོང་པར་སྦྱངས། སྟོང་པའི་ངང་ལས་སྣ་ཚོགས་པདྨ་དང་ཟླ་བའི་དཀྱིལ་འཁོར་གྱི་
སྟེང་དུ་རང་གི་སེམས་ཉིད་ཧྲཱིཿདམར་པོ་ལས་འོད་ཟེར་འཕྲོས།
འཕགས་པ་
མཆོད། སེམས་ཅན་གྱི་དོན་བྱས། ཚུར་འདུས་ཡོངས་སུ་གྱུར་པ་ལས་རང་ཉིད་
བཅོམ་ལྡན་འདས་རྒྱལ་བ་ཚེ་དང་ཡེ་ཤེས་དཔག་ཏུ་མེད་པ་སྐུ་མདོག་དམར་པོ།
ཞལ་གཅིག་ཕྱག་གཉིས་མཉམ་བཞག་གི་ཕྱག་རྒྱའི་སྟེང་ན་འཆི་མེད་ཚེའི་བདུད་་་
རྩིས་གང་བའི་བུམ་པ་བསྣམས་པ་ལོངས་སྤྱོད་རྫོགས་པའི་སྐུའི་རྣམ་པ་ཅན། རིན་
པོ་ཆེའི་རྒྱན་དང་དར་སྣ་ཚོགས་ཀྱི་ན་བཟས་བཀླུབས་པ། ཞབས་རྡོ་རྗེ་སྐྱིལ་མོ་
ཀྲུང་གིས་བཞུགས་པ། དེའི་སྤྱི་བོར་ཨོཾ་དཀར་པོ། མགྲིན་པར་ཨཱཿདམར་པོ།
ཐུགས་ཀར་ཧཱུཾ་སྔོན་པོ། ཐུགས་ཀའི་ཧྲཱིཿལས་འོད་ཟེར་འཕྲོས། བསྒོམས་པ་དང་
འདྲ་བའི་ཡེ་ཤེས་པ་དང་དབང་གི་ལྷ་རྣམས་སྤྱན་དྲངས། ཛཿཧཱུཾ་བཾ་ཧོཿ གཉིས་སུ་
མེད་པར་གྱུར། དབང་གི་ལྷས་དབང་བསྐུར། སྤྲུལ་སྐུ་ཚེ་དཔག་མེད་པས་དབུ་
63

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
བརྒྱན་པར་གྱུར། ཨོཾ་ཨཱཿཧཱུཾ། ལན་གསུམ་གྱིས་མཆོད་པ་བྱིན་གྱིས་བརླབས། ཨོཾ་ཨ་པ་རི་མི་ཏ་
ཨ་ཡུཛྙཱ་ན་ཨཉྙཾ་ནས་ཤཔྟའི་བར་གྱིས་མཆོད། བཅོམ་ལྡན་མགོན་པོ་ཚེ་དཔག་མེད། །
སྡིག་པའི་དྲི་མ་ཕྱིར་བསལ་ནས། །མཁའ་དང་མཉམ་པའི་སྐུ་མངའ་བ། །མཉམ་
ཉིད་སྐུ་ལ་ཕྱག་འཚལ་ལོ། །ཞེས་པས་བསྟོད། རང་གི་ཐུགས་ཀར་ཟླ་དཀྱིལ་གྱི་སྟེང་དུ་
ཧྲཱིཿཡིག་གི་མཐར་གཟུངས་སྔགས་ཀྱིས་བསྐོར་བ་ལས་འོད་ཟེར་འཕྲོས། ལུས་ཀྱི་
ནང་ཐམས་ཅད་གང་།
དངོས་གྲུབ་ཐོབ་པར་གྱུར་པར་བསམས་ལ། ཨོཾ་གསུམ་མ་དང༌། ཨོཾ་ཨ་མ་ར་ཎི་བརྒྱ་སྟོང་སོགས་
ཅི་འགྲུབ་བཟླ། མཇུག་ཏུ་སྔར་ལྟར་མཆོད་བསྟོད་བྱས་ལ། དགེ་བ་འདི་ཡིས་མྱུར་དུ་བདག །ཚེ་
དཔག་མེད་མགོན་འགྲུབ་གྱུར་ནས། །ཞེས་སོགས་བརྗོད། གཞན་དོན་དུ་ཚེ་སྒྲུབ་བྱེད་ན། བུམ་པ་
མགུལ་ཆིངས་དང་ལྡན་པ་ནང་དྲི་བཟང་གི་ཆུས་སུམ་གཉིས་བཀང་བའི་ཁར་གཟུངས་ཐག་རྡོ་རྗེ་དང་་་་་་
བཅས་པ་བཞག ཨ་མྲྀ་ཏས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་ཧཱུཾ་ལས་བྱུང་
བའི་བུམ་པ། ལྟོ་བ་ཆེ་བ། མགྲིན་པ་རིང་བ། ཁ་གཡེར་བ། མཆུ་འཕྱང་བ། ལྷ་རྫས་
ཀྱིས་མགུལ་བ་དཀྲིས་པ། ནང་ཐར་བ་ཆེན་པོའི་གཞལ་ཡས་ཁང་གི་དབུས་སུ་བཾ་
ནད་གདོན་སྡིག་སྒྲིབ་ཐམས་ཅད་དག་འཆི་མེད་ཚེའི་
ལས་པདྨ་དང་ཨ་ལས་ཟླ་བའི་དཀྱིལ་འཁོར་གྱི་སྟེང་དུ་ཧྲཱིཿདམར་པོ། ཞེས་པ་ནས་
བཟུང་སྟེ་རྒྱས་གདབ་ཀྱི་བར་གོང་བཞིན་ལ། རང་ཉིད་ཅེས་པའི་ཚིག་རྣམས་དོར། མཆོད་པ་སྔར་ལྟར་བྱིན་
གྱིས་བརླབས་ལ། ཆོས་དབྱིངས་རྣམ་དག་ཡེ་ཤེས་རང་བཞིན་ལས། །ཞེས་སོགས་ཀྱི་ཚིགས་
བཅད་སྔགས་དང་བཅས་པས་ཉེར་སྤྱོད་རོལ་མོ་རྣམས་ཀྱིས་མཆོད། སྔར་གྱི་བསྟོད་པས་བསྟོད། རང་གི་
ཐུགས་ཀ་ནས་འོད་ཟེར་འཕྲོས་གཟུངས་ཐག་ལ་འཁྲིལ་ནས། ལྷའི་ཐུགས་ཀར་
ཕོག་པས་ཐུགས་རྒྱུད་བསྐུལ། ལྷའི་ཐུགས་ཀ་ནས་འཕྲོས་པའི་འོད་ཟེར་གྱིས་
འབྱུང་བ་སོགས་བརྟན་པ་སྣོད་ཀྱི་ཡོན་ཏན་རྣམས་དང་། སངས་རྒྱས་བྱང་སེམས།
ཉན་རང་། ཚངས་པ། དབང་ཕྱུག ཁྱབ་འཇུག འཁོར་ལོས་བསྒྱུར་རྒྱལ་སོགས་
གཡོ་བ་བཅུད་ཀྱི་གང་ཟག་རྣམས་ཀྱི་ཚེ་དང་བསོད་ནམས་སོགས། མདོར་ན་སྲིད་
64

མགོན་པོ་ཚེ་དཔག་མེད་ལ་བརྟེན་པའི་ཚེ་སྒྲུབ་བྱ་ཚུལ་འཆི་མེད་བདུད་རྩིའི་ཆུ་རྒྱུན་བཞུགས།
སྐར་
ཞིའི་ལེགས་ཚོགས་ཐམས་ཅད་བསྡུས་ཏེ། ལྷ་དང་བུམ་ཆུ་ལ་ཐིམ་པར་གྱུར་པར་
བསམས་ལ། བཟླས་པ་བྱ། ཐུན་མཚམས་སུ་མཆོད་བསྟོད་གོང་བཞིན་བྱེད། དེ་ནས། ཨོཾ་བཛྲ་ཨ་མྲྀ་ཏ་
ཀུཎྜ་ལི་ཧ་ན་ཧ་ན་ཧཱུཾ་ཕཊ་ཀྱིས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་ཨ་ལས་
ཐོད་པ་ཡངས་ཤིང་རྒྱ་ཆེ་བའི་ནང་དུ་ཧྰུཾ་ཨཾ་ཛི་ཁཾ་ཧཱུཾ་ལས་ཤ་ལྔ། ལཾ་མཱཾ་པཾ་ཏཱཾ་བཾ་
རྣམས་ལས་བདུད་རྩི་ལྔ་རང་རང་གི་མིང་ཡིག་དང་པོས་མཚན་པ་ཞུ་བ་ལས་
བྱུང་བའི་ཟག་པ་མེད་པའི་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུྃ། ལན་གསུམ་
བརྗོད། ཨོཾ་ཨ་པ་རི་མི་ཏ་ཨ་ཡུཛྙཱན་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ཞེས་པ་ལན་བདུན་
གྱིས་གཏོར་མ་ཕུལ། སྔར་ལྟར་མཆོད་བསྟོད་བྱེད། ཡིག་བརྒྱ་ལན་གསུམ་བརྗོད། མ་རྙེད་ཡོངས་སུ་མ་
ཤེས་དང༌། །ཞེས་སོགས་ཀྱིས་ནོངས་པ་བཟོད་པར་གསོལ། བཛྲ་མུ བདག་བསྐྱེད་ཀྱི་ཡེ་ཤེས་
པ་རང་བཞིན་གྱི་གནས་སུ་གཤེགས། དམ་ཚིག་པ་སྐུའི་སྟོད་སྨད་ནས་རིམ་གྱིས་
འོད་དུ་ཞུ་སྟེ་ཐུགས་ཀའི་ས་བོན་ལ་ཐིམ། དེ་ཡང་རིམ་གྱིས་འོད་དུ་སྟེ་མི་
དམིགས་པར་སྟོང་པར་གྱུར། སྟོང་པའི་ངང་ལས་རང་ཉིད་ཚེ་དཔག་མེད་དུ་
གསལ་བའི་སྤྱི་བོར་ཨོཾ། མགྲིན་པར་ཨཱཿ ཐུགས་ཀར་ཧཱུཾ་གིས་མཚན་པར་གྱུར། ཅེས་
བརྗོད་ལ་ཤིས་བརྗོད་ཀྱིས་མཐའ་བརྒྱན་པར་བྱའོ། །དེ་ལྟར་བསྒྲུབས་ནས་དངོས་གྲུབ་ཀྱི་ལྟས་བཟང་བ་བྱུང་
བ་དང་། ལྷ་འོད་དུ་ཞུ་ནས་བུམ་པའི་ཆུ་དང་རོ་གཅིག་ཏུ་གྱུར་པར་མོས་ནས་བསྒྲུབ་བྱ་ལ་
སྟེར་ཞིང་རང་ཉིད་ཀྱིས་ལོངས་སྤྱད་པར་བྱའོ། །མཚན་ཙམ་རྣ་བར་ལྷུང་བས་ཕྱི་ནང་གི། །མི་
འདོད་ཉེར་འཚེ་མ་ལུས་དྲུངས་འབྱིན་པའི། །ལྷག་པའི་ལྷ་མཆོག་ཚེ་དཔག་མེད་
མགོན་གྱི། །གོ་འཕང་མཆོག་དེར་འགྲོ་རྣམས་འགོད་པར་ཤོག །ཅེས་བཅོམ་ལྡན་འདས་
མགོན་པོ་ཚེ་དཔག་མེད་ལ་བརྟེན་ནས་རང་གཞན་གྱི་དོན་དུ་ཚེ་སྒྲུབ་བྱ་ཚུལ་འཆི་མེད་བདུད་རྩིའི་ཆུ་རྒྱུན་་་
ཞེས་བྱ་བ་འདི་ཡང་། དད་ལྡན་དགེ་སློང་སུ་རུག་གོང་མའི་མཆོད་གནས་བློ་བཟང་བརྩོན་འགྲུས་དང་། ཤེས་
རབ་སེངྒེ་གཉིས་ཀྱིས་མཎྜལ་ལྷ་དར་དང་བཅས་བསྐུལ་བ་ལྟར། ༧ཤཱཀྱའི་དགེ་སློང་བློ་བཟང་རྒྱལ་མཚན་
སེངྒེས་སྦྱར་པའི་ཡི་གེ་པ་ནི་མཛོད་པ་ཆོས་རྗེའི་ཚ་བོ་བསྟན་པ་རྒྱལ་མཚན་གྱིས་བགྱིས་ཤིང་མེ་རྟ་ལོར་སླར་་
ཡང་པར་གསར་སྐྲུན་བྱེད་སྐབས་འཕྲི་སྣོན་འགའ་དང་བཅས་བཀོད་པ་ཛ་ཡནྟུ། །
65

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །